कोर्ट ने सभी आरोपियों को पेश करने के दिए आदेश; चार्जशीट के बाद आरोप होने हैं तय
मनसा के मुख्य न्यायिक मजिस्ट्रेट (CJM) ने जेल प्रशासन को 28 जून को सभी को व्यक्तिगत रूप से या वीडियो कॉन्फ्रेंसिंग के माध्यम से पेश करने के आदेश दिए हैं। Sidhu Moosewala Murder Case; Court Order Produce Accused | Lawrence Bishnoi Jaggu Bhagwanpuriya
सिद्धू मूसेवाला हत्याकांड मामले में बीते दिनों आरोपियों को एक बार फिर कोर्ट में पेश नहीं किया गया। जिसके बाद मानसा के मुख्य न्यायिक मजिस्ट्रेट (CJM) ने जेल प्रशासन को 28 जून को सभी को व्यक्तिगत रूप से या वीडियो कॉन्फ्रेंसिंग के माध्यम से पेश करने का निर्देश दिया है, ताकि कोर्ट की कार्रवाई आगे बढ़ाई जा सके।
SIT ने गैंगस्टर लॉरेंस, गोल्डी बराड़ और जग्गू भगवानपुरिया सहित 31 अभियुक्तों के खिलाफ दो चार्जशीट दायर की हैं। जिसमें दावा किया गया है कि ये हत्याएं लॉरेंस और बंबीहा गिरोहों के बीच बदले की भावना से की गई थीं।
9 महीने में नहीं तय हुए आरोप
मूसेवाला मामले में पंजाब पुलिस द्वारा चार्जशीट दायर किए हुए 9 महीने से अधिक समय बीत चुका है, लेकिन अदालत ने अभी तक आरोपियों के खिलाफ आरोप तय नहीं किए हैं। इसके पीछे का बड़ा कारण अधिकारियों के लिए एक साथ वीडियो कॉन्फ्रेंसिंग के माध्यम से सभी को पेश करना एक चुनौती है।
6 से अधिक आरोपी नहीं हुए कोर्ट में पेश
इस मामले में अभी तक 6 से ज्यादा आरोपियों को एक दिन में कोर्ट में पेश नहीं किया गया है। लॉरेंस को 27 सुनवाई में सिर्फ एक बार वीडियो कॉन्फ्रेंसिंग के जरिए कोर्ट में पेश किया गया है। कुल 31 आरोपियों में से पुलिस ने 27 को गिरफ्तार किया था, लेकिन उनमें से दो मनदीप सिंह और मनमोहन सिंह तरनतारन जिले की गोइंदवाल जेल में हुई झड़प में मारे गए थे।
गोल्डी बराड़, लिपिन नेहरा, अनमोल बिश्नोई, लॉरेंस के भाई और उनके भतीजे सचिन बिश्नोई थापन विदेश में बैठे हैं। जबकि, अमृतसर के अटारी में पुलिस मुठभेड़ में दो आरोपी (जगदीप रूपा और मनप्रीत) मारे गए थे। अभी 25 आरोपी जेलों में बंद हैं।
बीते दिन लॉरेंस बठिंडा जेल में शिफ्ट
दिल्ली की जेल में लॉरेंस ही हत्या के इनपुट के बाद उसे बठिंडा जेल में स्थानांतरित कर दिया गया है। NIA ने फिरौती के मामले में लॉरेंस को रिमांड पर लिया था। रिमांड खत्म होते ही उसे दिल्ली जेल प्रशासन की मांग पर बठिंडा भेज दिया गया। अब पंजाब के सभी मामले खत्म होने के बाद ही लॉरेंस पंजाब से बाहर जा पाएगा।